L'Ajuntament cedeix l'ús de la bàscula per a persones amb mobilitat reduïda al Centre de Salut
13 de juny de 2024

L'Ajuntament de l'Eliana, a través de la regidoria de Sanitat, ha cedit l'ús de la bàscula per a persones amb mobilitat reduïda al Centre de Salut de l'Eliana. Així, la bàscula de característiques especials que fins ara estava a la disposició d’elianers i elianeres al Poliesportiu Municipal passa a estar disponible al Centre de Salut.

La bàscula podrà utilitzar-se de 08:00 a 20:00 h de dilluns a dijous; i els divendres de 08:00 a 15:00 h. Així que les persones que necessiten utilitzar-la podran acostar-se fins a les instal·lacions mèdiques per a poder fer-ne ús.

Es tracta d'una petició ciutadana traslladada a través dels Consells de Participació Ciutadana que se celebren trimestralment a l'Ajuntament. La bàscula ja es va adquirir, però s'ha considerat el canvi d'ubicació i la nova localització per a facilitar l'ús de totes les persones amb mobilitat reduïda del municipi.